ANC ontken Fransman is terug in sy pos | Maroela Media
ANC ontken Fransman is terug in sy pos
Marius Fransman. Foto: Facebook
Die ANC het Maandag gesê Marius Fransman het nie die party se goedkeuring om terug te keer na sy pos as Wes-Kaapse leier nie en die ANC sal sy hofaansoek in die verband teenstaan.
Zizi Kodwa, woordvoerder van die ANC, het beklemtoon dat Fransman nie weer terug in sy amp is nie en dat die party tans ŉ waarnemende voorsitter in die Wes-Kaap het. “Ons sal [Fransmans se hofaansoek] teenstaan en onsself verdedig.”
Fransman is daarvan beskuldig dat hy in Januarie ŉ 21-jarige vrou van Stellenbosch seksueel geteister het gedurende die ANC se 104de verjaardagviering in Rustenburg. Die saak is na die Noord-Kaapse direkteur van openbare vervolging verwys, nadat die vervolgingsowerhede in Noordwes besluit het om nie daarmee voort te gaan nie weens ŉ tekort aan bewyse.
Die Noord-Kaapse direkteur van openbare vervolging het die saak na die ondersoekbeampte terugverwys met ŉ lys vrae wat beantwoord moet word en die saak het sedertdien nog nie verder gevorder nie.
Fransman het tydelik uit sy amp getree hangende die uitkoms van die polisie en die ANC se onderskeie ondersoeke, maar het deurentyd die vrou se bewerings ten sterkste ontken.
Intussen het Fransman die Wes-Kaapse hooggeregshof genader met ŉ aansoek om toegang te kry tot ŉ kommissie van ondersoek se verslag oor die seksuele aanklagte teen hom.
Donderdag het Fransman ŉ onverwagte verskyning gemaak tydens pres. Jacob Zuma se aanklop-tuisbesoeke in Philippi op die Kaapse Vlakte in aanloop tot die munisipale verkiesing. Oor die naweek het Fransman ŉ verklaring in die verband uitgereik en beweer die ANC “dra kennis daarvan dat hy terug is op sy pos”.
“Daar is geen verwarring nie; ek is die Wes-Kaapse ANC-leier,” het hy gesê. “My lang afwesigheid is die resultaat van swak bestuurde interne prosesse.”
Kodwa het Fransman se stelling ontken en gesê die party moet eers die verslag oor hom en die seksuele aanklagte oorweeg voordat hulle ŉ besluit oor sy toekoms by die ANC kan neem. Op ŉ vraag wanneer dit sal gebeur, het Kodwa geantwoord: “Ek weet nie. Daar is baie dissiplinêre sake, ek kan nie sê wanneer hierdie een sal voorkom nie.”
ANC Marius Fransman
PE-skool kry lening om onnies te betaal
Geen bom op die Puk gevind nie
Dit wys jou hulle kan nie eers beheer vat van hulle weskaap kantoor nie wat nog van ‘n land soos Suid-Afrika al het dit al verval na piesang status onder hulle leierskap.
Ja ou marius, as jou kop groter is as jou instansie se begroting moet jy maar voel ou mater. Jou gifbek word nou deur jou base toegemaak. Hoog tyd.
Die enigste waarheid in die berig is die baie disiplinere gehore. Weet in elk geval nie waarom op die man steun nie die bruinmense van die Kaap kan hom nie uitstaan nie.
En so weet die een nie wat die ander doen nie, maar sal moor vir n posisie, want die geld is reg.
Ja ou Marius nou kan jy maar uitkom van wat jy weet van jou ex base,miskien bied eimand vir jou n joppie aan . Jy weet hoekom jy gaan sukkel , oral waar jy geloop het agter jou dood gegaan
Minx · 2 jaar gelede
Was hy nie die perd wat die plaaswerkers so opgesweep het nie? Hy moet maar hoor of een van die boere hom nie maar ‘n job op die plaas het nie….of was dit nou daai Tony perd nie seker nie
ja nee ou fransie die ander “aangeklaagdes” is almal terug op die job.
Tyd om te bant.daardie soustrein wys op jou lyfie
Kry vir jou groot Bek
snuffels · 2 jaar gelede
En dat die twee so saam tuisbesoeke doen, het die vrouens seker baie vrees…een is van verkragting aangekla, en die ander teistering! Klink vir my na n swak kombinasie, maar so staan en doen hulle ander goed ook saam
Hy moet maar by die DA aansluit. Hulle is oop vir almal – rowers, moordenaars, seksuele teisteraars, verkragters – net nie vir rassiste nie. En dan beteken dit hulle sal self besluit wie was rassisties en wie nie.